તંત્ર દ્વારા સાવચેતીના ભાગરૂપે આપવામાં આવેલ સૂચના મુજબ ધોલાઈ બંદરના ઇ.ચા. મદદનીશ મત્સ્યોદ્યોગ અધિકારી જગદીશભાઈ વાઢેલની ટીમે મચ્છીમારી કરવા દરિયો ખેડવા ગયેલી બોટોને વાયરલેસથી સંદેશો મોકલી પરત બોલાવવાની તજવીજ હાથ ધરી હતી. તેમજ ધોલાઈ બંદરે લાંગરેલી અન્ય બીજી બોટોને આ સાગર નામક વાવાઝોડાના પગલે હાલ દરિયો ખેડવા નહીં જવા કડક સૂચના આપવામાં આવી છે. બોટનો સંપર્ક થતાં દરિયામાં ગયેલ ત્રણેક બોટો પરત બંદરે આવવા રવાના થઈ છે.